สวัสดีครับคุณ ผมมีแฟนเป็นผช.ครับ แล้วผมเคยอะไรกับแฟนแล้วหนึ่งครั้งแล้วคือแฟนอยากมีอะไรกันอีก แต่ว่าผมไม่มีอารมณ์ทางเพศเลย เล้าโลมก็ไม่ได้ผลครับอวัยวะเพศแข็งตัวนะครับ แต่มันแข็งแปปเดียวอ้ะครับ
สวัสดีค่ะ ปัญหาในการแข็งตัวของอวัยวะเพศชาย อาจจะเกิดจาก1.สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศหรือแข็งอยู่ได้ไม่นาน2.สาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็กอันนี้เป็นปัญหาทีต้องพูดคุยกับผู้ที่เราจะมีเพศสัมพันธ์ด้วยค่ะ ว่าปัญหาคืออะไร จะร่วมแก้ไขกันอย่างไรแนะนำไปพบแพทย์ทั่วไป หรือศัลยแพทย์ด้านทางเดินระบบปัสสาวะ เพื่อปรึกษาเกี่ยวกับภาวะอวัยวะเพศในชายไม่แข็งตัว เพื่อดูว่ามีสาเหตุทางกายหรือไม่การดูแลตัวเองเบื้องต้น ปรับทัศนคติทางเพศ ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ